Along Spoon

Sabi'ul Malik Shafie atau lebih dikenali sebagai Along Spoon (22 April 1980 – 26 Disember 1999) ialah seorang penyanyi lelaki Malaysia. 

Kerjaya
Beliau terkenal sebagai penyanyi kumpulan pop rock Malaysia, Spoon dan meraih kejayaan dalam tempoh yang singkat dalam kerjaya muziknya. Pada 1999, beliau meninggal dunia ketika namanya meniti puncak populariti.

 Spoon

Dia melalui kerjayanya sebagai penyanyi di sebuah kumpulan bernama Spoon.

 Kematian 

 Pembunuhan 
Beliau yang ketika itu berusia 19 tahun, telah ditemui mati di dalam sebuah guni di sebuah gaung, bertempat di Kilometer 28, Jalan Kuala Klawang-Genting Peras, Jelebu pada 6 Januari 2000. Sebelum itu, Along dilaporkan hilang pada 25 Disember 1999, Along dipercayai telah dibunuh pada 26 Disember 1999 jam 1 pagi di sebuah tempat lain sebelum mayatnya dibuang di dalam gaung tersebut.

Ibu dan bapa Along, bagaimanapun enggan menerima keputusan DNA yang mengesahkan mayat tersebut sebagai Along, dan masih berharap Along akan ditemui semula dalam keadaan hidup. Namun setelah 5 tahun kemudian ibu bapa nya telah menerima kenyataan.

 Pembicaraan Mohamed Ya'cob 
Pada 19 Januari 2000, seorang anggota polis berpangkat Lans Koperal, Mohamed Ya’cob Demyati dari cawangan pengawal pengiring Ibu Pejabat Polis Kontinjen Kuala Lumpur dihadapkan ke mahkamah Majistret Seremban atas tuduhan membunuh Along.

Pada 10 April 2002, Mohamed Ya'cob didapati bersalah oleh Mahkamah Tinggi terhadap tuduhan membunuh Along dengan sengaja pada pukul 1 pagi, 26 Disember 1999. Pada 2 November 2010, Mahkamah Persekutuan mengekalkan hukuman mati terhadap Mohamed Ya’cob namun ia diringankan kepada penjara sepanjang hayat selepas Lembaga Pengampunan membenarkan petisyen rayuannya. Mohamed Ya'cob terlepas hukuman pemenjaraan sepanjang hayat selepas Mahkamah Persekutuan meminda kepada penjara 33 tahun.

Pada 16 November 2023, Mohamed Ya'cob telah dibebaskan dari Penjara Kajang selepas selesai menjalani hukuman penjara selama 33 tahun. 

Legasi
Dia telah digantikan oleh adiknya sendiri dengan nama Azlong.

Rujukan

Pautan luar

Kategori:Kelahiran 1980
Kategori:Kematian 1999
Kategori:Penyanyi Malaysia yang dibunuh
Kategori:Penyanyi lelaki Malaysia
Kategori:Orang dari Negeri Sembilan
Kategori:Orang Malaysia berketurunan Melayu
Kategori:Muslim Malaysia
Kategori:Penyanyi berbahasa Melayu
Kategori:Orang yang dibunuh di Malaysia